২০১৯ ক্রিকেট বিশ্বকাপ
২০১১ ও ২০১৫ সালের বিশ্বকাপের ১৪ দলের অংশগ্রহণের পরিবর্তে এ বিশ্বকাপের দলের সংখ্যা হবে ১৪টি। আইসিসি র‌্যাঙ্কিংয়ের শীর্ষ আট দল স্বয়ংক্রিয়ভাবে যোগ্য বলে বিবেচিত হবে। অন্য চার দলের অংশগ্রহণের জন্য বিশ্বকাপ বাছাই প্রতিযোগিতার মাধ্যমে নির্ধারণ করা হবে। এতে আইসিসি’র সহযোগী ও অনুমোদনযোগ্য সদস্য দেশগুলোও অংশগ্রহণের সুযোগ রাখা হয়েছে। এরফলে প্রথমবারের মতো টেস্টখেলুড়ে দেশগুলোর প্রত্যেকেই বিশ্বকাপ ক্রিকেটে অংশগ্রহণের যোগ্যতা না-ও হতে পারে। কিন্তু ১০-দলের অংশগ্রহণে আয়োজিত এ প্রতিযোগিতায় ইতোমধ্যে সহযোগী দেশগুলোর মধ্যে ব্যাপক সমালোচনা শুরু হয়েছে।
২০১৪ সহযোগী সদস্য দলের অস্ট্রেলিয়া ও নিউজিল্যান্ড সফর
আইসিসি ক্রিকেট বিশ্বকাপে সহযোগী দলগুলোর প্রস্তুতিমূলক খেলা আন্তর্জাতিক ক্রিকেট কাউন্সিলের পরিচালনায় অস্ট্রেলিয়া ও নিউজিল্যান্ডে অনুষ্ঠিত হচ্ছে। এর প্রধান উদ্দেশ্য হচ্ছে অস্ট্রেলিয়া ও নিউজিল্যান্ডের পরিবেশে আইসিসি’র সহযোগী দলগুলোর ক্রিকেট খেলার মানের উন্নয়ন ঘটানো। ২০১৫ সালের ক্রিকেট বিশ্বকাপে যোগ্যতালাভকারী আফগানিস্তান, আয়ারল্যান্ড, স্কটল্যান্ড ও সংযুক্ত আরব আমিরাত দলের বিশ্বকাপে তাদের প্রস্তুতি কাজে সহায়তা করা।